ענת זמש-ריגל

ענת זמש-ריגל (נולדה: זמשטייגמן) היא שחקנית ובמאית תיאטרון ישראלית.

ביוגרפיה 
זמש-ריגל נולדה בחולון וגדלה בשכונת קריית שרת, האמצעית מבין שלושה ילדים. מגיל צעיר נמשכה לתחום המשחק והצטרפה ל"צעירי הבימה".

בין השנים 1995–1998 למדה בבית צבי, ובשנת 2007 סיימה לימודי תואר ראשון ותעודת הוראה בתיאטרון ובימוי במכללת סמינר הקיבוצים.

במהלך לימודיה זכתה פעמיים במלגת קרן שרת, ובנוסף במלגת צבי קליר לסטודנטים מצטיינים בבית צבי, מלגת אגודת ידידי הבימה ומלגות ע"ש רפאל קלצ'קין, עדנה פלידל, ניורה ושמואל רודנסקי ועוד.

מאז 1999 משמשת כמורה לדיבור והדרכת טקסט בתיכון תל אביב, תיכון תלמה ילין, סמינר הקיבוצים, בית צבי, סטודיו יורם לוינשטיין, אימפרו, ובית הספר לאומנויות הבמה סופי מוסקוביץ.

קריירה מקצועית

משחק 
 כולם היו בניי – עיבוד למחזה של ארתור מילר בבימוי הלל מיטלפונקט. הקאסט כלל גם את ליאור אשכנזי, דליק ווליניץ, יוסי פולק, מרים זוהר, יגאל זקס ונבו קמחי. בית ליסין, 1999
 מתחם אויב – סרט טלוויזיה של אמנון רובינשטיין על פי ספרו של יצחק בן-נר. ערוץ 2, 1999
 המכון – תפקיד אורח. ערוץ 2, 2001
 טוב – עיבוד של רפי קדישזון למחזה של ססיל פי טיילור בבימויו של רוני פינקוביץ. משחק לצידם של מיה דגן, נתן דטנר, אילן דר ואחרים. בית ליסין, 2001
 חבילות מאמריקה – מחזה של הלל מיטלפונקט ובבימויו. משחק לצידם של דב רייזר, אברהם מור, דוד קיגלר ואחרים. הבימה, 2001
 על אש קטנה
 מיי פירסט סוני – תפקיד אורח. ערוץ 2, 2003
 ריצ'רד השני – גרסה בבימויו של ארתור קוגן למחזה של שייקספיר, לצד איתי טיראן בתפקיד הראשי. תיאטרון הספרייה, 2003
 מיס שרה סמפסון – מחזה של לסינג מהמאה ה-18 בבימויה של אתי רזניק המתרחש. תיאטרון הספרייה, 2004
 מגש הכסף – מחזה מאת גליה בארי ובבימויה על התמודדותם של ילדים בשנים הראשונות לעצמאות ישראל. תיאטרון מופע, 2004
 ילד משלי – סיפוריהן האמיתיים של נשים החיות במשפחה חדשה בישראל, על פי ספרה של עמיה ליבליך “סדר נשים”. ובבימויה של חגית רכבי ניקולייבסקי. תיאטרון באר שבע, 2004
 הדה גאבלר – גרסה בבימויו של ארתור קוגן למחזה הקלאסי של איבסן. הספרייה, 2005
 מילואים – תפקיד אורח. ערוץ 2, 2005
 עד התביעה – עיבוד למחזה של אגאתה כריסטי בבימוי של מיטקו בוזקוב, שבו הקהל משמש כחבר מושבעים. תיאטרון חיפה, 2006
 דמעות של אריה – הצגה לילדים על קבלת השונה מאת גליה בארי ובבימויה. תיאטרון מופע, 2006
 בלדה ספרדית – עיבוד של יורם פאלק לרומן של ליון פויכטוונגר. תיאטרון באר שבע, 2008
 מלכודת העכברים – הפקה ישראלית ראשונה למחזה של אגאתה כריסטי. הספרייה, 2009
 עכשיו שוב מאי – הצגת יחיד מאת ליאת פישמן לני ובבימויה. תיאטרון תהל, 2012
 קיץ אחרון – גרסה עברית למחזה של ג'יין צ'יימברס שנכתב ב-1980 עבור הפסטיבל הגאה הבינלאומי הראשון של ארצות הברית. בית צבי, 1997 ותיאטרון תהל, 2012
 העולם מצחיק – סרטו זוכה פרס אופיר של שמי זרחין. 2012
 גירושים מאוחרים – תפקיד אורח. ערוץ 1, 2016
 שרוכים – סרטו זוכה פרס אופיר של ינקול גולדווסר. 2018
 מכונת הדיבור – הקראה דרמטית של מחזה מאת ויקטוריה ספונברג. מכון סרוונטס, 2019
 חתונה מושלמת – הפקה של בוגרי בית צבי לקומדיה מאת רובין הודון ובבימויו של עידו רוזנברג. הספרייה
 הכתובה – הפקה של בוגרי בית צבי למחזה מאת אפרים קישון. הספרייה

בימוי וכתיבה 
 לסביהונסט – בימוי ומשחק לצד היוצרת מיקה בן שאול והשחקניות אילה דנגור, תמר עמית יוסף וטל שחר בן ארי
 לס איז מור – קומדיה סאטירית על זוג נשים בטיפול זוגי. הקאמרי
 קיץ אחרון – בימוי של הפקה מחודשת למחזה בו השתתפה כשחקנית בתקופת לימודיה. בית צבי, 2021
 רוצח הרווקות – מחזה מקורי קצר בבימויה של מתן דרעי בדש בהשתתפות טלי שרון, רון ביטרמן ומאי קשת במסגרת פסטיבל תיאטרון קצר. צוותא, 2022

חיים אישיים 
זמש-ריגל נשואה לדנה זמש-ריגל מאז 2009. השתיים מתגוררות בתל אביב ואימהות לשני בנים ושתי בנות.

אחותה היא עורכת הדין רונה זמשטייגמן ואימה היא רחל זמשטייגמן, שהייתה מנהלת אגף המחשוב במשרד התחבורה. אביה, לב זמשטייגמן, עבד בחברת תדיראן מערכות.

הערות שוליים 

במאיות תיאטרון ישראליות
במאיות תיאטרון יהודיות
במאיות תיאטרון
בוגרות סמינר הקיבוצים
בוגרי סמינר הקיבוצים
בוגרות בית צבי
בוגרי בית צבי
שחקניות תיאטרון ישראליות
שחקניות קולנוע וטלוויזיה ישראליות
להט"ביות ישראליות
שחקניות לסביות ישראליות
ישראליות שנולדו במאה ה-20
ישראלים שנולדו במאה ה-20